สิ่งที่ควรทำในการเรียนภาษาอังกฤษ การฝึกทักษะการฟัง เขียนและอ่านภาษาอังกฤษ
ตั้งเป้าหมายในการเรียนภาษาแล้วยึดมั่นในเป้าหมายนั้นโดยเตือนตัวเองอยู่เสมอว่า เราจะได้อะไรบ้างจากการเรียนภาษาหรือเราเรียนภาษาไปเพื่ออะไร นึกถึงเป้าหมายเพื่อผลักดันตนเองในการเรียนภาษาต่อไป เช่น คุณสามารถนำทักษะภาษาอังกฤษนี้ไปใช้กับประเทศต่าง ๆ ที่ใช้ภาษาอังกฤษเป็นหลัก ทำให้คุณได้เพื่อนใหม่ ๆ ได้เรียนรู้วัฒนธรรมใหม่ ๆ และยังอาจจะทำให้คุณมีโอกาสก้าวหน้าในอาชีพของคุณอีกด้วย จะช่วยให้คุณใช้ภาษาอังกฤษได้อย่างคล่องแคล่วได้ในเวลาไม่นาน โดยเฉพาะเมื่อคุณฝึกทุกวัน  การเรียนภาษาให้ได้ผลนั้นขึ้นอยู่กับการใช้ภาษาบ่อย ๆ หากคุณไม่ได้ทบทวนนาน ๆ คุณจะลืมสิ่งที่คุณเรียนไปเมื่อครั้งก่อน ๆ แล้วต้องเริ่มใหม่อีกครั้ง ซึ่งเป็นการเสียเวลา ทั้งนี้ คุณก็ควรจะเปลี่ยนวิธีการทบทวนภาษาอังกฤษบ้าง เพื่อที่จะได้ไม่เบื่อเสียก่อน อย่างเช่นจัดเวลาในการทบทวนในแต่ละวันด้วยวิธีต่าง ๆ โดยวันแรกอาจจะทบทวนโดยการอ่าน วันถัดมาเป็นการฟัง วันที่สามเป็นการฝึกเขียนและวันที่สี่ทบทวนไวยากรณ์ เป็นต้น แต่คุณก็ไม่ควรลืมเรื่องการพูดด้วยเพราะการพูดเป็นทักษะที่สำคัญที่สุดของภาษา ดังนั้น คุณควรฝึกพูดทุกครั้งที่มีโอกาส จะช่วยให้คุณใช้ภาษาอังกฤษได้อย่างคล่องแคล่วและเป็นธรรมชาติมากขึ้น  การต้องแปลภาษาไทยไปเป็นภาษาอังกฤษและแปลกลับจากภาษาอังกฤษเป็นภาษาไทยอยู่ตลอดเวลานั้นทำให้คุณเหนื่อยและเสียเวลา ทุกภาษามีลักษณะเฉพาะเสมอ ซึ่งทำให้การแปลแบบตรงตัวนั้นไม่สามารถทำได้ตลอดเวลา ดังนั้น ทางออกก็คือการคิดเป็นภาษาอังกฤษตั้งแต่ต้นซึ่งจะทำให้คุณพูดและเขียนภาษาอังกฤษได้อย่างเป็นธรรมชาติ โดยคิดเป็นภาษาอังกฤษทุกครั้งที่คุณต้องใช้ภาษาอังกฤษ วิธีทดสอบที่ดีที่สุดในเรื่องการใช้ภาษาอังกฤษก็คือ ให้คุณไปนั่งฟังบทสนทนาระหว่างฝรั่งด้วยกันเอง แล้วดูว่าคุณเข้าใจบทสนทนานั้นมากน้อยแค่ไหน  ลองหาเพื่อนฝรั่งหลาย ๆ คนแล้วพาไปตามสถานที่ที่เหมาะแก่การพูดคุย อย่างเช่น ตามร้านอาหารหรือในบาร์ การทำแบบนี้จะทำให้คุณต้องใช้ภาษาอังกฤษเพื่อที่จะคุยกับเพื่อนของคุณ แต่การฝึกจะไม่น่าเบื่อเพราะคุณจะได้สังสรรค์กับเพื่อนไปด้วย อุปสรรคที่ใหญ่ที่สุดในการเรียนภาษาใหม่ ๆ ก็คือ ความกลัวที่จะพูดหรือเขียนผิด  นอกจากความกลัวนี้จะไม่ช่วยพัฒนาทักษะใด ๆ แล้วยังทำให้คุณใช้ภาษานั้นได้ไม่ดีอีกด้วย จำไว้ว่าเราทุกคนย่อมผิดกันได้เมื่อเรียนภาษาใหม่ ๆ คุณคงจะประสบกับเหตุการณ์ที่น่าอายบ้างเวลาที่คุณพูดคำหยาบหรือพูดผิดโดยไม่ตั้งใจ แต่เหตุการณ์เหล่านี้นี่เองที่เป็นส่วนหนึ่งที่ทำให้การเรียนภาษาเป็นสิ่งที่สนุก และจำไว้เสมอว่าเราไม่ได้ตั้งเป้าให้เราพูดภาษาอังกฤษได้ถูกต้องและใช้ภาษาได้เหมือนเจ้าของภาษาตลอดเวลา เราเน้นไปที่ความก้าวหน้าในการเรียนรู้ภาษาของเรา ความผิดพลาดเป็นบทเรียนสำหรับการเรียนรู้ ซึ่งจะทำให้เราได้พัฒนาการใช้ภาษาของเรามากขึ้น โดยอาจจะฟังจากวิทยุโดยตรงหรือดาวน์โหลดแอพพลิเคชันวิทยุลงในมือถือเพื่อฝึกการฟังจับใจความภาษาอังกฤษ  พยายามฝึกฟังรายการเหล่านี้ให้ได้อย่างน้อยประมาณ 30 นาทีต่อวัน โดยอาจจะฟังระหว่างที่คุณออกกำลังกาย เดินทางไปหรือกลับจากที่ทำงานหรือระหว่างที่คุณนั่งอยู่หน้าจอคอมพิวเตอร์ก็ได้ นอกจากนี้ คุณควรจะพยายามเข้าใจสิ่งที่ฟัง ไม่ใช่ฟังผ่าน ๆ แม้อาจจะฟังไม่ทันบ้าง ก็พยายามจับคำหลักหรือวลีหลัก ๆ เพื่อเข้าใจว่ารายการนั้นกำลังพูดถึงอะไรอยู่ หากเป็นไปได้ ให้ลองจดคำหรือวลีที่คุณแปลไม่ได้แล้วลองค้นความหมายในพจนานุกรม แล้วฟังรายการนั้น ๆ อีกครั้งเพื่อสังเกตการใช้คำหรือวลีนั้น ๆ ในบริบท เลือกหนังหรือรายการทีวีที่ชอบมาซักเรื่อง ซึ่งจะช่วยให้คุณไม่เบื่อกับการฝึก หากเป็นไปได้ให้คุณพยายามเลือกหนังหรือรายการที่คุณคุ้นเคยอยู่แล้ว เช่น การ์ตูนหรือหนังชื่อดัง ถ้าคุณพอรู้เรื่องคร่าว ๆ เกี่ยวกับสิ่งที่คุณดูแล้ว คุณจะฟังออกและเข้าใจได้มากขึ้น แต่อย่างไรก็ตาม คุณก็ไม่ควรจะดูหนังหรือรายการทีวีโดยใช้คำบรรยาย (หรือ Subtitles) ที่เป็นภาษาไทยช่วย คำบรรยายเหล่านี้จะเบนความสนใจคุณ ทำให้คุณไม่ได้สนใจที่จะฟังภาษาอังกฤษให้เข้าใจและจะทำให้การฝึกไม่ได้ผล หรือไม่ก็หนังสือพิมพ์ภาษาอังกฤษซักฉบับมาอ่าน การอ่านเป็นสิ่งจำเป็นในการเรียนรู้ภาษาใหม่ ๆ เช่นกัน  หาสิ่งที่คุณสนใจจริง ๆ ไม่ว่าจะเป็นนิยายภาษาอังกฤษชื่อดังซักเล่ม หนังสือพิมพ์ The New York Times หรือนิตยสารแฟชั่นแล้วก็เริ่มฝึกอ่าน หากสิ่งที่คุณอ่านไม่น่าสนใจ โอกาสที่คุณจะหยิบมาฝึกอ่านก็จะน้อยลง และแน่นอนว่า คุณควรพยายามทำความเข้าใจกับสิ่งที่คุณกำลังอ่านจริง ๆ ไม่ใช่แค่อ่านผ่าน ๆ แต่ควรขีดเส้นหรือจดบันทึกคำหรือวลีที่คุณไม่เข้าใจแล้วไปค้นความหมายในพจนานุกรมด้วย ถ้าคุณอยู่คนเดียว คุณอาจจะลองอ่านออกเสียงด้วยก็ได้เพื่อที่จะได้ฝึกทั้งการอ่านทำความเข้าใจและการฝึกออกเสียงไปพร้อม ๆ กัน นอกจากการอ่านและการฟังแล้ว การเขียนเป็นทักษะอีกอย่างที่ควรฝึกฝน  การเขียนนั้นอาจจะเป็นทักษะทางภาษาที่ค่อนข้างยากแต่ทักษะการเขียนก็จำเป็น การเขียนโดยใช้ภาษาอังกฤษจะช่วยให้คุณได้ไวยากรณ์และการสะกดคำ พยายามเขียนไดอารี่เป็นภาษาอังกฤษด้วยประโยคสองสามประโยคทุก ๆ วัน ประโยคที่เขียนไม่จำเป็นจะต้องเป็นเรื่องส่วนตัว คุณอาจจะเขียนเรื่องสภาพอากาศ สิ่งที่คุณเพิ่งกินไปตอนเย็นหรือกระทั่งแผนการของวันพรุ่งนี้ ถ้าเป็นไปได้ ลองให้ฝรั่งเช็คสิ่งที่คุณเขียนดูว่ามีจุดผิดพลาดตรงไหนหรือไม่ เพื่อช่วยให้คุณไม่เขียนผิดซ้ำอีก การมีเพื่อนทางจดหมายนอกจากจะได้ฝึกภาษาอังกฤษแล้ว ยังสร้างความตื่นเต้นที่จะได้รับจดหมายหรืออีเมลฉบับถัดไปด้วย เพื่อนของคุณอาจจะเป็นคนที่กำลังเรียนภาษาอังกฤษเหมือนกันหรือจะเป็นฝรั่งที่สนใจจะฝึกเขียนภาษาไทยก็ได้เช่นกัน หากเพื่อนเป็นคนที่มาจากประเทศอย่าง อเมริกา, อังกฤษ, แคนาดา, ไอร์แลนด์, ออสเตรเลีย, นิวซีแลนด์หรือแอฟริกาใต้ คุณอาจจะได้เรียนรู้ประเพณีและวัฒนธรรมเพิ่มเติมอีกด้วย
สิ่งสำคัญในการเรียนภาษาใหม่ ๆ คือ ความกระตือรือร้นกับการเรียนภาษานั้น ๆ อยู่เสมอ
 หมั่นฝึกฝนภาษาอังกฤษเป็นประจำ. ฝึกให้ตัวเองคิดเป็นภาษาอังกฤษ. หาเพื่อนเป็นฝรั่ง. อย่ากลัวที่จะผิด. ฟังรายการวิทยุที่เป็นภาษาอังกฤษ. ฝึกจากการดูหนังหรือรายการทีวีภาษาอังกฤษก็เป็นอีกวิธีที่ทั้งสนุกและช่วยเพิ่มทักษะการฟังได้
 หาหนังสือหรือนิตยสารภาษาอังกฤษซักเล่ม. เขียนไดอารี่เป็นภาษาอังกฤษ. หาเพื่อนเป็นฝรั่งซักคนแล้วลองเขียนจดหมายหรืออีเมล์ถึงกันดู ถ้าภาษาอังกฤษคุณพัฒนาขึ้นถึงระดับหนึ่งแล้ว การลองหาเพื่อนคุยทางจดหมายก็เป็นตัวเลือกที่ดีในการพัฒนาต่อไป 

https://www.wikihow.com/Learn-English https://www.wikihow.com/Learn-English
Committing to Your New Language Improving Your Writing, Reading and Listening Skills